55. schôdza NR SR - 1.deň - B. popoludní
Dátum: 2022-02-01
Poslanec: Pročko, Jozef (OĽANO)
Druh vystúpenia: Vystúpenie v rozprave

87. (Reakcie z pléna.) Prepáčte, prepáčte, prepáčte, počkám, kým, kým, počkám, kým odíde, kým, kým, kým, počkám, pán. (Reakcie z pléna.) Blanár, Juraj, podpredseda NR SR 88. Páni poslanci. Páni poslanci! (Reakcia z pléna.) Pán poslanec Mazurek! (Reakcia z pléna.) Pročko, Jozef, poslanec NR SR 89. Teraz ste videli ukážku toho, čo tu máme v parlamente. Keď sa 22-ročný chlapec dostane do parlamentu, chlapec, ktorý naozaj si sám sebe písal recenzie. Keď sa sem dostane chlapec, ktorý kričal na námestí "j-e-b-e-m vášho Alaha". Keď sa sem dostane človek, ktorého odsúdili za extrémizmus, keď sa sem dostane takýto agresor, tak naozaj potom riešiť problémy pre obyčajných ľudí, ktorých zaujímajú to, že je zdražený plyn, že nám zdraželi energie, že, že máme problémy obrovské v športe, že nevychovávame mladých ľudí, že máme problémy s právnym štátom, kde prokurátori naozaj nekonajú tak, ako majú konať. Je to čistá katastrofa. Ale chcem povedať k tejto téme, milé kolegyne, milí kolegovia, ja sledujem pána Benčíka dlho. A mne je absolútne jasné, prečo takí, ako Suja a Mazurek vrieskajú tuná, prečo takí, ako Suja a Mazurek robia z neho udavača. Ja som nikdy nevidel, že by Benčík (povedané so smiechom) niekoho udával, ale Benčík naozaj veľmi trefne vo svojich blogoch popisuje fašisticko-extrémistické hnutie, ukazuje, ako títo ľudia šíria nenávisť. Ako títo ľudia robia naozaj zlobu. To, čo tu aj predviedli aj Suja a Mazurek, je čistá ukážka. Ja sám mám s nimi obidvomi veľmi dobré skúsenosti, keď vystrihnú z mojej relácie spred dvadsiatich rokov dve sekundy, potom tam dajú doktora psychológa, ktorý rozpráva úplne o inom, dajú to na internet, má to vyše stotisícové pozretia a ľudia mi nadávajú, že aký som ja psychopat, aký som ja psychopat. Ja keď stadiaľto odídem, mám sa kde vrátiť. Vybudoval som si svoj podnik. Čo myslíte, kde sa vráti Mazurek? Čo bude robiť Mazurek? Tento chlapec, ktorý uveril sám sebe, ktorý uveril tomu, že je z neho politik, bude veľkým prínosom pre Slovensko si myslíte? V čom je on teraz prínos pre Slovensko? Suja sa tu mal len postaviť a povedať, prepáčte, pán Benčík, ospravedlňujem sa vám. Čo urobil? To, čo oni robia. Ja sa chcem spýtať pána doktora Urbana, vy naozaj nevidíte, kto je Suja? Vy fakt neviete, že on tre, ja viem osobne, že on trénoval tých Černákových vrahov. Za mnou boli ľudia z Detvy a nie je pravda, pán Kočiš, že sa, že je obľúbený. On je, jeho sa tam všetci boja. Jeho sa tam všetci boja. Ja poznám príbeh chlapca, ktorému, ktorého Suja zbil vo svojej krčme, prišlo trestné oznámenie a všetci piati chlapci, ktorí mali svedčiť za toho chlapca, svedčili proti, lebo Suja použil také prostriedky, že tí chlapci sa boja, a ten chlapec má obrovské psychiatrické problémy dodnes. Ja poznám pani, ktorá musela odísť preč z Detvy, pretože nosila Sujovi ku skale a ďalší mu nosili také všimné, to nazvem. Ja chcem poprosiť ministra financií a celú finančnú správu, aby preverila moje majetky a Sujove majetky. Odkiaľ má Suja, ktorý čestným spôsobom, čestným spôsobom robil, má obrovské niekoľko miliónové majetky. Pozrite sa mu do, do, kolegovia, videli ste určite jeho nové auto za 150-tisíc, Mercedes, ktorý tam má? Ja budem rád, keď sa tieto veci preveria a ja osobne pôjdem, nech sa preveria aj moje. Nech Suja tu o mne rozpráva, ako som si ja dal poslať, ako som si dal poslať ja príspevky a dotácie. No nedal som si poslať nič. Ja som tomuto štátu zaplatil oveľa viac na dot, na odvodoch, ako som dostal na 80 %, teda z platu. Suja má posilňovňu a povedal, že on, on nepotrebuje nič. Tak odkiaľ má tie obrovské majetky? Odkiaľ si kúpil to auto teraz nové? Mal sa len ospravedlniť, nič iné, len sa ospravedlniť. Ja budem rád, keď Polícia Slovenskej republiky, ja už som bol vypovedať a už som ukázal veci, čo mi prišli na Miroslava Suju, čo robil a čo robí, a ako sa ho celá Detva bojí. Pred chvíľou tu rozprával o tom, ako on bojoval proti ťažbe zlata. No ja by som teraz použil - Suja? V živote. Ale ja si pamätám, a pamätá si celé Slovensko, ako s Kotlebom, ako s Kotlebom predali 101 strojov. Jedna, jedna tatrovka, ktorá má hodnotu 30-tisíc euro, tak bola za jedno euro predaná, a viete, kde sa tie, kde sa to predalo všetko? Sujovmu kamarátovi. Toto sú majetky Miroslava Suju. A ja chcem, aby to preverili. Nech to preveria. A opakujem, a nech preveria aj mňa. A ja sa pýtam pána Ďuricu, ktorý, ktorý, ktorý bol v armáde. Ja neverím, že on nevie, kto je Suja. Ja neverím, že on nevie, čo Suja robil a ako to robil. Neverím. Ja aj napriek tomu, keď si mi hovoril, že, že si, že to hajlovanie bolo také, ako bolo, a že to bolo zmanipulované, ja si o tebe myslím ako o jednom z mála z tej skupinky, že ty máš ten morálny, že máš ten semafor, ktorý ti hovorí, že stop. Ja neverím, že ty nevieš, kto je Suja. A najkrajšie je to divadlo, ktoré tu títo páni predvádzajú. Tu vrieskajú, naozaj vrieskajú neskutočným spôsobom. Viete, čo robia vzadu v, vo fajčiarni? Kotlebovci tu nie sú, ale je tu, sú tu dve, teda dvaja. Viete, ako vás ten Suja okakáva? Viete, čo o vás rozpráva tam vzadu? Viete, čo o vás rozpráva? A tu hrajú divadlo. Vy ste ho nikdy nezažili vo fajčiarni? Suju? Čo tam robí? A toto je to divadlo, ktoré tu hrajú. Mazurek vzadu, toho by ste si namazali na maslo. A tu, tu uráža ľudí, tu dehonestuje ľudí. Nič iné vám nechcem povedať na záver, len toľko, že naozaj ja, ja by som (zaznel gong) sa ospravedlnil pánovi Benčíkovi a povedal: "Pán Benčík, prepáčte, ospravedlňujem sa vám veľmi, je to tak." Nie, Suja využil príležitosť a opäť vám naložil, pán Benčík. Ale prečo vám naložil? Pretože to, čo robíte, im vadí. Ja som si pozrel, kto je tá Lívia. Ja som si pozrel jej príspevky. Samozrejme, že ju budú obhajovať. Ten kultúr, nejak tak sa to nejak volá, to je čistá katastrofa, čistá katastrofa. A šírenie nenávisti, zloby, šírenie dehonestácie ľudí, to, čo predvádzajú, sa každému vráti. Oni sa skrývajú za Boha. Hovoria: "Za Boha a za národ." Neviem, čo má teraz REPUBLIKA, ale "Za boha a za národ". A keď vedome klamete, ja verím, ja neviem, či je Boh slnko, či je Boh deduško, či je Boh, ale verím v Boha. Pre mňa je Boh dobro. A keď toto tá, títo dvaja, títo dvaja mladí muži sa skrývajú za Boha, a toto robia a neboja sa toho Boha, som hlboko presvedčený, že ich najlepší priateľ je diabol. Pán Benčík, pre mňa si človek, ktorý si robí svoju robotu, a tak ako aj ty, aj ja poukazujem na extrémistov, na fašistov, na to, že nepoukazujú žiadne riešenia. A ja si myslím, že tam v tej partii, nesedia mi tam niektorí ľudia, by mali sedieť v iných stranách. Len tá politická moc a to, že im to zachutilo, tak ako to zachutilo Mazurekovi, 22-ročnému chlapcovi, ktorý sa dostal do parlamentu, a je mi ho veľmi, veľmi ľúto. Veľmi ľúto. Ďakujem veľmi pekne. (Potlesk.)